ระเบียบคณะกรรมการการประกอบโรคศิลปะระเบียบคณะกรรมการการประกอบโรคศิลปะว่าด้วยหลักเกณฑ์และวิธีการยื่นอุทธรณ์และวิธีพิจารณาอุทธรณ์พ.ศ. ๒๕๕๖ อาศัยอำนาจตามความในมาตรา ๕๕ แห่งพระราชบัญญัติการประกอบโรคศิลปะพ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการการประกอบโรคศิลปะออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการการประกอบโรคศิลปะว่าด้วยหลักเกณฑ์และวิธีการยื่นอุทธรณ์และวิธีพิจารณาอุทธรณ์ พ.ศ. ๒๕๕๖ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้คณะกรรมการ หมายความว่า คณะกรรมการการประกอบโรคศิลปะกรรมการ หมายความว่า กรรมการในคณะกรรมการการประกอบโรคศิลปะคณะอนุกรรมการ หมายความว่าคณะอนุกรรมการที่คณะกรรมการแต่งตั้งเพื่อพิจารณาและเสนอความเห็นเกี่ยวกับอุทธรณ์ตามระเบียบนี้อนุกรรมการ หมายความว่าอนุกรรมการในคณะอนุกรรมการที่คณะกรรมการแต่งตั้งเพื่อพิจารณาและเสนอความเห็นเกี่ยวกับอุทธรณ์ตามระเบียบนี้ผู้อำนวยการ หมายความว่าผู้อำนวยการสำนักสถานพยาบาลและการประกอบโรคศิลปะ กรมสนับสนุนบริการสุขภาพเจ้าหน้าที่ หมายความว่าเจ้าหน้าที่กลุ่มส่งเสริมและพัฒนาการประกอบโรคศิลปะสาขาการแพทย์แผนปัจจุบันและกลุ่มส่งเสริมและพัฒนาการประกอบโรคศิลปะสาขาการแพทย์แผนไทยและทางเลือกสำนักสถานพยาบาลและการประกอบโรคศิลปะ กรมสนับสนุนบริการสุขภาพข้อ ๔ให้ประธานกรรมการเป็นผู้รักษาการตามระเบียบนี้และให้มีอำนาจวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑หลักเกณฑ์การอุทธรณ์ ข้อ ๕ การอุทธรณ์ตามระเบียบนี้เป็นการอุทธรณ์เฉพาะในกรณี ดังต่อไปนี้(๑)กรณีคณะกรรมการวิชาชีพมีคำสั่งไม่รับขึ้นทะเบียนและออกใบอนุญาตให้แก่ผู้ขอเป็นผู้ประกอบโรคศิลปะหรือปฏิเสธการออกใบอนุญาตให้แก่ผู้ประกอบโรคศิลปะที่ถูกสั่งเพิกถอนใบอนุญาตตามมาตรา ๔๙ แห่งพระราชบัญญัติการประกอบโรคศิลปะ พ.ศ. ๒๕๔๒(๒)กรณีผู้ประกอบโรคศิลปะซึ่งถูกสั่งพักใช้ใบอนุญาตหรือถูกสั่งเพิกถอนใบอนุญาตข้อ ๖ การอุทธรณ์ตามข้อ๕ต้องทำเป็นหนังสือตามแบบคำอุทธรณ์ท้ายระเบียบนี้ถึงคณะกรรมการและอย่างน้อยต้องมีรายการดังต่อไปนี้(๑) วัน เดือน ปี ที่ยื่นอุทธรณ์(๒) ชื่อและที่อยู่ของผู้อุทธรณ์(๓) คำสั่งหรือคำวินิจฉัยอันเป็นเหตุให้อุทธรณ์ พร้อมทั้งข้อเท็จจริงข้อโต้แย้งหรือข้อกฎหมาย และเหตุผลที่ยกขึ้นอ้างอิงในคำอุทธรณ์โดยชัดแจ้ง(๔) ความประสงค์หรือคำขอของผู้อุทธรณ์(๕) ลายมือชื่อของผู้อุทธรณ์ในกรณีที่ผู้อุทธรณ์ประสงค์จะยื่นเอกสารหรือหลักฐานประกอบการพิจารณาอุทธรณ์ให้ผู้อุทธรณ์ยื่นพร้อมคำอุทธรณ์หมวด ๒วิธีการยื่นอุทธรณ์ ข้อ ๗การยื่นอุทธรณ์ให้ผู้อุทธรณ์ยื่นต่อเจ้าหน้าที่ ณสำนักสถานพยาบาลและการประกอบโรคศิลปะ กรมสนับสนุนบริการสุขภาพหรืออาจยื่นอุทธรณ์ทางไปรษณีย์ลงทะเบียนตอบรับถึงผู้อำนวยการก็ได้ในกรณีที่ยื่นอุทธรณ์ทางไปรษณีย์ลงทะเบียนตอบรับให้ถือวันที่ปรากฏในหลักฐานของไปรษณีย์เป็นวันยื่นอุทธรณ์ข้อ ๘เมื่อได้รับเรื่องอุทธรณ์แล้วให้ผู้อำนวยการหรือผู้ที่ได้รับมอบหมายจากผู้อำนวยการออกใบรับเรื่องอุทธรณ์ตามแบบท้ายระเบียบนี้ให้แก่ผู้ยื่นอุทธรณ์ไว้เป็นหลักฐานอุทธรณ์ที่ยื่นต่อเจ้าหน้าที่ ณ สำนักสถานพยาบาลและการประกอบโรคศิลปะกรมสนับสนุนบริการสุขภาพให้ออกใบรับเรื่องอุทธรณ์ให้แก่ผู้ยื่นอุทธรณ์ภายในวันยื่นอุทธรณ์ถ้าได้รับเรื่องอุทธรณ์ทางไปรษณีย์ลงทะเบียนตอบรับให้ส่งใบรับเรื่องอุทธรณ์ให้แก่ผู้ยื่นอุทธรณ์ภายในเจ็ดวันนับแต่วันได้รับเรื่องอุทธรณ์ให้ผู้อำนวยการเสนอคำอุทธรณ์ต่อคณะกรรมการเพื่อพิจารณาในโอกาสแรกที่จะกระทำได้ข้อ ๙ภายในกำหนดเวลาการยื่นอุทธรณ์ผู้อุทธรณ์อาจยื่นเอกสารหรือหลักฐานประกอบการพิจารณาอุทธรณ์เพิ่มเติมหรืออาจขอแก้ไขเพิ่มเติมคำอุทธรณ์ได้โดยให้ทำเป็นหนังสือและลงลายมือชื่อของผู้อุทธรณ์พร้อมทั้งชี้แจงข้อเท็จจริงและเหตุผลของการแก้ไขเพิ่มเติมโดยให้นำความในข้อ ๗ และข้อ ๘มาใช้บังคับโดยอนุโลมและให้ผู้อำนวยการเสนอคำอุทธรณ์ที่ขอแก้ไขเพิ่มเติมต่อคณะกรรมการเพื่อพิจารณาต่อไปหมวด ๓วิธีพิจารณาอุทธรณ์ ข้อ ๑๐คณะกรรมการอาจแต่งตั้งคณะอนุกรรมการเพื่อพิจารณาและเสนอความเห็นเกี่ยวกับอุทธรณ์ก่อนก็ได้กรรมการหรืออนุกรรมการซึ่งมีส่วนได้เสียในอุทธรณ์เรื่องใดจะเข้าชี้แจงต่อคณะกรรมการหรือคณะอนุกรรมการก็ได้ แต่จะเข้าร่วมประชุมเพื่อพิจารณาอุทธรณ์นั้นมิได้ข้อ ๑๑ผู้อุทธรณ์อาจขอถอนคำอุทธรณ์ในเวลาใด ๆก่อนที่คณะกรรมการจะมีคำวินิจฉัยก็ได้โดยให้ทำเป็นหนังสือและลงลายมือชื่อของผู้อุทธรณ์ยื่นต่อคณะกรรมการและให้นำความในข้อ๗ มาใช้บังคับโดยอนุโลมเมื่อมีการถอนคำอุทธรณ์แล้ว ให้การพิจารณาอุทธรณ์ของคณะกรรมการเป็นอันระงับและให้คณะกรรมการจำหน่ายอุทธรณ์นั้นข้อ ๑๒เมื่อคณะกรรมการได้มีคำวินิจฉัยอุทธรณ์แล้วให้ผู้อำนวยการจัดทำคำวินิจฉัยอุทธรณ์ของคณะกรรมการเป็นหนังสือโดยอย่างน้อยต้องมีรายการดังต่อไปนี้(๑) วัน เดือน ปี ที่มีคำวินิจฉัยอุทธรณ์(๒) ข้อเท็จจริงที่นำมาใช้ประกอบคำวินิจฉัย(๓) ข้อกฎหมายและเหตุผลในการวินิจฉัย(๔) ชื่อและลายมือชื่อของประธานกรรมการและเลขานุการคณะกรรมการให้ผู้อำนวยการมีหนังสือแจ้งคำวินิจฉัยอุทธรณ์ให้ผู้อุทธรณ์ทราบภายในเจ็ดวันนับแต่วันที่คณะกรรมการมีคำวินิจฉัยข้อ ๑๓การใดที่อยู่ในระหว่างดำเนินการก่อนที่ระเบียบนี้ใช้บังคับให้ดำเนินการต่อไปตามแนวทางปฏิบัติเดิมจนกว่าจะแล้วเสร็จประกาศณ วันที่ ๖ กุมภาพันธ์ พ.ศ. ๒๕๕๖สุพรรณ ศรีธรรมมารองปลัดกระทรวงสาธารณสุขหัวหน้ากลุ่มภารกิจด้านสนับสนุนงานบริการสุขภาพประธานกรรมการการประกอบโรคศิลปะ[เอกสารแนบท้าย]๑. คำอุทธรณ์๒. ใบรับเรื่องอุทธรณ์สำนักสถานพยาบาลและการประกอบโรคศิลปะ กรมสนับสนุนบริการสุขภาพ๓. คำวินิจฉัยอุทธรณ์(ดูข้อมูลจากภาพกฎหมาย)ปริยานุช/ผู้จัดทำ๑๕ มีนาคม ๒๕๕๖โชติกานต์/ผู้ตรวจ๒๙ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๓๑ ง/หน้า ๒/๘ มีนาคม ๒๕๕๖